Vrou gooi man glo met warm olieFoto: Pixabay Sers. Kelebogile Moleko, woordvoerder van die polisie, het gesê die 46-jarige vrou was glo Saterdagoggend besig om ontbyt te maak in haar huis in Potchefstroom toe sy en haar 44-jarige man in ŉ argument betrokke geraak het. “Die vrou het glo ŉ pot op die stoof waarin daar warm olie was gevat en dit op haar man se maag en hande uitgegooi. Die man het ernstige beserings opgedoen en is na ŉ hospitaal geneem vir behandeling.” Volgens Moleko is die vrou in hegtenis geneem en sal Maandag in die hof verskyn op aanklag van aanranding met die doel om ernstig te beseer. In ŉ afsonderlike voorval het die polisie in Hebron ŉ 35-jarige man in hegtenis geneem op aanklag van aanranding met die doel om ernstig te beseer. Dit nadat die man glo Saterdag in Itsoseng ŉ polisiebeampte met ŉ bierbottel in die gesig geslaan het. Die man is in hegtenis geneem en sal na verwagting Maandag in die Brits-landdroshof verskyn.